Сумсар

Сумсар – Ала-Бука районундагы суу, Сырдарыянын оң куймасы. Узундугу 54 км, аянты 324 км2. Чаткал кырка тоосунун түштүк чыгыш тармагы Көкала тоосунун чыгыш капталынан башталган Көкала сай жана Айырма сууларынын кошулушунан түзүлөт. Негизинен кар жана булак сууларынан куралат. Жылдык орточо чыгымы 0,97 м3/сек. Жети куймасы бар. Апрелде кирип, сентябрда тартылат. Сугатка пайдаланылат. Боюнан Кекиликкоргон, Мончок кыштактары орун алган.

 Адабият 
 Кыргызстандын географиясы/Мамлекеттик тил  жана энциклопедия борбору. - Б.: 2004.  ISBN 9967-14-006-2

Категория:Кыргызстандын суулары‎
Категория:Ала-Бука району